L'Ajuntament d'Alboraia dona set quadres a la Junta Local Contra el Càncer
27 de octubre de 2023

Hui divendres dia 27 d'octubre s'han reunit a l'Ajuntament d'Alboraia: l'alcalde, Miguel Chavarría, la regidora de Cultura, Conxa Villena, assistits per la secretaria general; Josefa Sanfeliu, presidenta i representant de la Junta Local Contra el Càncer d'Alboraia, i Ángel Granero Cózar, artista, acompanyat de la seua filla Nuria Granero.

Han formalitzat l'entrega a la Junta Local Contra el Càncer de sis obres d'Ángel Granero, i també de l'obra realitzada per Rubén Paricio Font, que va obtindre el quart premi al concurs Pinta al Carrer.

Ángel Granero Cózar va donar les seues obres a l'Ajuntament d'Alboraia després de l'exposició titulada "La pintura com a teràpia al Parkinson", que va estar ubicada a la Casa de Cultura "José Peris Aragó" i va ser un èxit d'afluència de públic.

L'Ajuntament d'Alboraia dona i cedix els quadres descrits a la Junta Local Contra el Càncer d'Alboraia, que els ha rebut amb la finalitat de destinar-los per a la rifa de la Gala Anual que aquesta associació farà el pròxim dia 3 de novembre als Salons Olympia d'Alboraia, i aplicar els fons així aconseguits a la finalitat benèfica d'aquesta.